Diari Oficial de la Generalitat Valenciana


Sumari del DOGV 3237, del 07-05-1998 (1998/2680)

ACORD de 5 de març de 1998, de la Comissió Territorial d’Urbanisme de València, relatiu a la modificació número 3 de les Normes Subsidiàries d’Albaida, Centre Escolar.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3237

Data del DOGV
:   07-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2680


Data del document
:   05-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 5 de març de 1998, de la Comissió Territorial d'Urbanisme de València, relatiu a la modificació número 3 de les Normes Subsidiàries d'Albaida, Centre Escolar. [1998/A2680]
  
Vist l'expedient tramés per l'Ajuntament d'Albaida relatiu a la modificació número 3 de les Normes Subsidiàries, Centre Escolar, i d'acord amb els següents
  
Antecedents de fet
  
Primer
  
El projecte es va sotmetre a informació pública mitjançant un acord del Ple de l'Ajuntament en la sessió del dia 26 de juny de 1997. Després del pertinent període d'exposició pública en el qual no es van presentar al·legacions, va ser aprovat provisionalment pel mateix òrgan en data 25 de setembre de 1997.
  
Segon
  
El projecte consta d'una memòria informativa i justificativa, règim urbanístic aplicable, i els següents plans: situació, classificació actual del sòl, relació i integració amb la ciutat, i ordenació proposada.
  
Tercer
  
Aquesta modificació té per objecte la requalificació de sòl no urbanitzable comú a sòl no urbanitzable d'ús dotacional, per tal d'implantar un nou centre d'educació d'ensenyament obligatori a Albaida.
  
Aquests terrenys comprenen una extensió de 19.021 metres quadrats, dels quals:
  
- 14.297 m² de superfície es destinaran a ús docent.
  
- 4.724 m² es destinaran a vials i aparcament.
  
Es justifica aquesta reserva indicant que l'actual reserva de sòl dotacional continguda en la zona de Pau i Pinar, tot i que compleix amb l'exigència de superfície necessària de parcel·la, es fa impossible complir, pel seu elevat cost, la urbanització de la zona imposada per la Conselleria d'Educació, pel que fa al vial perimetral de vigilància i als accessos.
  
Això és degut a la topografia del sòl, amb elevats desnivells.
  
Quart
  
Amb data 18 de febrer de 1998, ha sigut emesa una declaració d'impacte ambiental per la Conselleria de Medi Ambient, per la qual s'estima acceptable des del punt de vista ambiental el projecte de modificació número 3 de les Normes Subsidiàries, Centre Escolar, del planejament municipal d'Albaida.
  
Així mateix, amb data 28 de novembre de 1997, es va rebre un informe favorable emés per la Conselleria d'Educació en relació amb aquesta modificació.
  
Cinqué
  
Albaida té les Normes Subsidiàries de Planejament aprovades definitivament per la Comissió Territorial d'Urbanisme amb data 5 d'octubre de 1993.
  
Aquestes normes no han estat objecte de cap modificació aprovada definitivament per la Comissió Territorial d'Urbanisme.
  
Sisé
  
La Comissió Informativa de la Comissió Territorial d'Urbanisme de València, en la sessió del dia 5 de desembre de 1997, va emetre un informe favorable en relació amb el projecte que ens ocupa.
  
Amb data 10 de desembre de 1997, el director general d'Urbanisme i Ordenació Territorial va emetre un informe favorable en relació amb l'expedient de modificació número 3 de les Normes Subsidiàries d'Albaida, Centre Escolar.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa als efectes del compliment del que preceptua l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
La modificació no suposa un augment d'aprofitament lucratiu o desafectació de sòl de destinació pública, per la qual cosa no pertoca considerar les mesures compensatòries necessàries per a mantenir la proporció i qualitat de les dotacions públiques previstes, d'acord amb el que estableix l'article 55.3 de la Llei Reguladora de l'Activitat Urbanística.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei Reguladora de l'Activitat Urbanística.
  
Cinqué
  
La Comissió Territorial d'Urbanisme és l'òrgan competent per a emetre un dictamen resolutori sobre l'aprovació definitiva de les Normes Subsidiàries ?i de les seues modificacions- de municipis de menys de 50.000 habitants, d'acord amb el que disposen els articles 55.1 i 38.3, per remissió de la disposició transitòria setena de la Llei Reguladora de l'Activitat Urbanística, en relació amb l'article 10.A, per remissió de l'article 9.1 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista del que antecedeix, la Comissió Territorial d'Urbanisme de València, en la sessió de 5 de març de 1998, acorda
  
Aprovar definitivament la modificació número 3 de les Normes Subsidiàries d'Albaida, Centre Escolar.
  
L'Ajuntament d'Albaida haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir d'aquesta publicació.
  
Tot això, sense perjudici que puga exercitar qualsevol altre recurs que estime oportú.
  
València, 5 de març de 1998.- El secretari de la Comissió Territorial d'Urbanisme: José Manuel Palau Navarro.